কে. এম. রুবেল, ফরিদপুর: ফরিদপুরের চরভদ্রাসন উপজেলায় দিন দিন জনপ্রিয় হচ্ছে জাল পদ্ধতিতে বেগুন চাষ। আর্থিক স্বচ্ছলাতার মুখ দেখছেন অনেক কৃষক। চরভদ্রাসন উপজেলার চরহরিরামপুর ইউনিয়নের আরজখার ডাঙ্গী গ্রাম সংলগ্ন ফসলি মাঠ ঘুরে দেখা যায় সাদা নাইলন সুতায় বোনা জাল দিয়ে বেগুন ক্ষেতের উপরসহ চারিদিক ঘিরে রাখা হয়ছে। জালের ভিতরে রয়েছে সারি সারি বেগুন গাছ আর গাছে ঝুলছে বেগুন। কৃষক মোতালেব খান জানান, দীর্ঘ পাঁচ বছর ধরে এভাবেই জাল দিয়ে ঘিরে বেগুন আবাদ করে আসছি। পাখির আক্রমন থেকে বেগুন রক্ষা করতে কৃষকেরা জাল ব্যবহার করছে। খরচ একটু বেশী হলেও নিরাপদে গেতুন তুলতে পেরে খুশি কৃষকেরা। কৃষক গামছা কাজল জানায়, এক বিঘা জমিতে জাল দিয়ে ঘিরে বেগুনে আবাদ করতে খরচ হয় ১৫ থেকে ১৬ হাজার টাকা। কোন প্রকার প্রাকৃতিক বিপর্যয় না হলে এক বিঘা জমির উৎপাদিত বেগন এক থেকে দেড় লাখ টাকা পর্যন্ত বিক্রি করা সম্ভব। বাজারে বেগুনের চাহিদা ও সারা বছর বেগুনের ভাল মূল্য পাওয়া দিন দিন এই অঞ্চলে বেগুনের আবাদ বৃদ্ধি পেয়েছে। চরভদ্রাসন এলাকার উৎপাদিত বেগুন স্থানীয় চাহিদা মিটিয়ে দেশের বিভিন্ন জেলার চাহিদাও পুরন করছে বলে এই কৃষক জানান। উপজেলা কৃষি অফিসার কৃষিবিদ জাহিদুল ইসলাম বিশ্বাস জানান, চরভদ্রাসন উপজেলার বিভিন্ন এলাকায় উচ্চ ফলনশীল জাতের বেগুন জাল দিয়ে ঘিরে বারি-২, বারি-৩ ও শিংনাথ জাতের বেগুন চাষের ব্যাপারে চাষীদের প্রশিক্ষণ ও বিভিন্ন প্রকার সহযোগিতা করছি। চলতি মৌসুমে প্রায় ৩৫ বিঘা জমিতে জাল দিয়ে ঘিরে বেগুন চাষ করে চাষীরা। বাজারে বেগুনের ভাল দাম পাওয়া খুশি চাষীরা।